Joukko pieniä mainostajia on haastanut Facebookin oikeuteen petoksesta ja epäreilusta bisnestoiminnasta. Mainostajien mielestä Facebook on systemaattisesti antanut väärää tietoa alustallaan olevien videoiden katselukerroista. Käytännössä Facebook on väittänyt alustansa olevan todellisuutta eläväisempi videoalusta ja kertonut mainostajille ihmisten katsovan paljon enemmän videoita kuin mitä todellisuudessa.

Syyskuussa 2016 Facebook myönsi paisutelleensa videotilastojaan laskemalla näyttökerroiksi vain sellaiset kerrat, kun video ehti rullata vähintään kolme sekuntia. Videota ei laskettu näytetyksi, jos käyttäjä rullasi siitä ohi. Tämä paisutteli tilastoa, joka kertoi mainostajille, kuinka kauan keskimääräinen katselija katsoi videota. Ulkopuolisen mainostilan ostajan mukaan tämä paisutteli videoiden katselumääriä 60-80 %.

Mainostajien aiemmat oikeusvaateet antoivat niille mahdollisuuden tutkia 80 000 sivua Facebookin sisäistä dataa. Asianomaisten mukaan virhe paisutteli tilastoja jopa 150-900 %.

Asianomistajat väittävät Facebookin tietäneen väärinlasketuista tilastoista jo tammikuussa 2015. Facebookin insinöörijohtaja oli kertonut mainostajille alkuvuodesta 2015, ettei asian kanssa oltu edetty vuoteen.

Oikeuskanteessa on kyse siitä, ovatko Facebookin tuottamat tilastot antaneet mainostajille syyn sijoittaa Facebook-videomainoksiin enemmän rahaa kuin muille alustoille.

Facebook on väittänyt syytteitä pohjattomiksi ja yhtiö on vaatinut petossyytteen kumoamista.

Mainostajat eivät ole välttämättä ainoita, jotka ovat kärsineet vääristellystä datasta. Amerikkalainen journalistijulkaisu Columbia Journalism Review summasi artikkelissaan ilmiötä, missä moni mediatoimija on siirtänyt fokustaan kalliimpaan videotuotantoon. Tällä saataisiin kiinnitettyä paremmin yleisön huomio – ainakin jos alustojen dataa olisi ollut uskominen. Tämä on johtanut halvemmalla sisältöä tuottavien kirjoittavien toimittajien potkuihin ja mediatalojen talousongelmiin.

Lähteet: BBC, Fortune, Columbia Journalism Review, Wall Street Journal, Facebook